Нұр-Сұлтан қаласы город Нур-Султан

**Нұр-Сұлтан қаласының аумағында коронавирустық инфекцияның (COVID-19) таралуына жол бермеу жөніндегі шаралар туралы**

«Азаматтық қорғау туралы» 2014 жылғы 11 сәуірдегі Қазақстан Республикасының Заңына, «Қазақстан Республикасында төтенше жағдайды енгізу туралы» Қазақстан Республикасы Президентінің 2020 жылғы 15 наурыздағы №285 Жарлығына, Қазақстан Республикасы Президенті жанындағы төтенше жағдай режимін қамтамасыз ету жөніндегі мемлекеттік комиссияның 2020 жылғы 26 наурыздағы № 6 және 2020 жылғы 27 наурыздағы № 7 хаттамаларына сәйкес азаматтардың өмірі мен денсаулығын қорғау,   коронавирустық инфекцияның (COVID-19) таралуына жол бермеу мақсатында, сондай-ақ Нұр-Сұлтан қаласында коронавирустық инфекцияның анықталу жағдайларының көбеюіне байланыстыНұр-Сұлтан қаласы бойынша коронавирустық инфекцияның таралуына жол бермеу жөніндегі жедел штаб,  төтенше жағдайды жою басшысы былай деп **ШЕШТІ**:

1. 2020 жылғы 30 наурыздағы сағат 00:00 бастап 6 сәуірдегі 00:00 дейін:
2. осы шешімге қосымшаға сәйкес өз қызметін жүзеге асыратын мекемелерді қоспағанда, барлық ұйымдардың (меншік нысанына қарамастан) қызметі;
3. қоғамдық көліктің қозғалуы;
4. құрылыс алаңы шекарасынан шықпай, жұмыс режимін қамтамасыз ету мүмкіндігімен жұмысшылар үшін құрылыс алаңдарында жатақханалары бар компанияларды қоспағанда, құрылыс компанияларының қызметі тоқтатылсын.
5. Қаржы нарығының субъектілері 2020 жылғы 30 наурыздағы сағат 00:00 бастап 6 сәуірдегі 00:00 дейінгі кезеңде Қазақстан Республикасы Ұлттық банкі төрағасының 2020 жылғы 27 наурыздағы № 88 және Қазақстан Республикасы Қаржы нарығын реттеу және дамыту агенттігі төрағасының 2020 жылғы 27 наурыздағы № 169 бірлескен бұйрығын, сондай-ақ «Карантин режимін күшейту кезеңінде Қазақстан Республикасы Ұлттық банкінің еншілес ұйымдары мен жекелеген филиалдарының қызметі туралы» Қазақстан Республикасы Ұлттық банкінің 2020 жылғы 27 наурыздағы № 87 бұйрығын басшылыққа алсын.
6. Нұр-Сұлтан қаласының аумағында карантин және төтенше жағдайдың қолданылу кезеңінде:
7. қоғамдық орындардың: саябақтар, шағын бақтар, жағалаулар, көшелік балалардың ойын алаңдары мен азаматтардың өзге де демалыс орындарының жұмыс істеуі тоқтатылсын;
8. қолма-қол шетел валютасымен айырбастау операцияларын жүзеге асыруға құқығы бар уәкілетті ұйымдардың жұмысы тоқтатылсын;
9. Карантин аймағының аумағына мына жағдайларды қоспағанда,   
   2020 жылғы 30 сәуірдегі сағат 00:00 бастап 6 сәуірдегі 00:00 дейін аса қажеттіліксіз қалада адамдар мен жеке көліктің жылжуына шектеу енгізілсін:
10. қосымшаға сәйкес ұйымдар үшін жұмыс орындарынан анықтама (не қызметтік куәлігі) бар болған кезде тұрғылықты жерінен жұмыс орнына дейін және кері жылжуын;

2) тұратын немесе жұмыс орындарының тікелей жанындағы дүкендер мен дәріханалардан азық-түлік тауарларын, дәрілік препараттар мен медициналық бұйымдарды сатып алуды;

1. шұғыл жағдай бойынша медициналық мекемеге шығуды;
2. тұрғылықты жерінің тікелей маңындағы жерлерге үй жануарларын серуендетуді.
3. Нұр-Сұлтан қаласының аумағында карантин және төтенше жағдайдың қолданылу кезеңінде 55 жастан жоғары адамдарға осы шешімнің 3-тармағының 1), 2), 3) және 4) тармақшаларында көрсетілген жағдайларды қоспағанда, аса қажеттіліксіз көшеге шығуына шектеу ұсынылсын.
4. Қосымшаға сәйкес қызметін жүзеге асыратын ұйымдар (меншік нысанына қарамастан):
   1. қызметкерлерді жұмыс орнына дейін жеткізілуін қамтамасыз етсін;  
       2) қызметкерлерді жұмыс орны туралы анықтамалармен қамтамасыз етсін.
5. көппәтерлі тұрғын үйлерде орналасқан дүкендерге жұмыс кестесі сағат 10:00 бастап 20:00 дейін болып белгіленсін.
6. Нұр-Сұлтан қаласының Полиция департаменті:
7. төтенше жағдай мен карантиннің қолданылу кезеңінде белгіленген жоғарыда көрсетілген талаптардың бұзылуы не орындамауы анықталған кезде тиісті әкімшілік шаралар қабылдасын;
8. азаматтардың қоғамдық орындарда, саябақтарда, шағын бақтарда және т.с.с. болуына жол бермеу мақсатында енгізілген шектеулерді сақтау бойынша патрульдеу ұйымдастырылсын;
9. Нұр-Сұлтан қаласының Инвестициялар және кәсіпкерлікті дамыту басқармасы Ақмола облысының Целиноград және Аршалы аудандарының әкімдіктерімен бірлесіп іргелес елді мекендерді орталықтандырылған азық-түлікпен қамтамасыз ету үшін жүк көлігі ұйымдастырылсын.
10. «Нұр-Сұлтан қаласының Ішкі саясат басқармасы» мемлекеттік мекемесі астана тұрғындары арасында жұқтыру ошақтарын оқшаулауды және оның таралу қауіптерін мейлінше азайтуды қамтамасыз етуге арналған шектеу және әлеуметтік оқшаулау бойынша қабылданатын шараларды бұқаралық ақпарат құралдарында, әлеуметтік желілерде, және мессенджерлерде ақпараттық сүйемелдеуді, адам мен азаматтың, қоғам мен мемлекеттің қауіпсіздігін қамтамасыз етуге бағытталған шешімдердің маңыздылығын ашып көрсетуді жүргізсін.
11. Барлық мемлекеттік органдар мен аумақтық бөлімшелер осы шешімнен туындайтын шараларды қабылдасын.

12. Осы шешімнің орындалуын бақылауды өзіме қалдырамын.

13. Осы шешім оған қол қойылған күннен бастап қолданысқа енгізіледі.

|  |  |
| --- | --- |
| **Нұр-Сұлтан қаласы бойынша**  **төтенше жағдайды жою**  **басшысы**    **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Нұр-Сұлтан қаласының Бас мемлекеттік санитарлық дәрігері**    **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

Нұр-Сұлтан қаласы бойынша коронавирустық инфекцияның таралуына жол бермеу жөніндегі жедел штабтың төтенше жағдайды жою басшысының 2020 жылғы «\_\_\_\_»\_\_\_\_\_\_\_ № \_\_\_\_\_\_\_\_ шешіміне қосымша

Тоқтатылуға жатпайтын ұйымдар мен кәсіпорындар үшін қызметтің рұқсат етілген түрлерінің тізбесі

1. Денсаулық сақтау жүйесі, мыналарды:
2. Медициналық мекемелерді (ауруханалар, емханалар);
3. Зертханалық қызметтерді;
4. Дәріханаларды қоса алғанда.
5. Ветеринариялық қызметтер
6. Қалалық инфрақұрылым және коммуналдық қызметтер, мыналарды:
7. Электр энергетикалық компанияларды;
8. Сумен жабдықтау/жылумен жабдықтау;
9. Өртке қарсы және авариялық-құтқару қызметтерін;
10. Тұрғын үй қорын басқару саласындағы қызметтерді (электриктер, сантехниктер, аулалар мен орын-жайларды жинау, авариялық қызмет, оның ішінде лифтілерге қызмет көрсету бойынша);
11. Көшелер мен орын-жайларды жинауды;
12. Қоқыстар мен қалдықтарды жинау, өңдеу және кәдеге жаратуды;
13. Дезинфекциялауды;
14. Жол қозғалысын реттеудің техникалық құралдарының жұмыс істеуін қамтамасыз ететін ұйымдарды;
15. Телекоммуникациялар мен байланысты;
16. Мамандандырылған көлік құралдарының және такси қызметінің көрсетілетін қызметтерін;
17. Пошталық, курьерлік қызметтерді.
18. Нұр-Сұлтан қаласы бойынша «Азаматтарға арналған үкімет» мемлекеттік корпорациясы» КЕАҚ филиалының, «Нұр-Сұлтан қаласы әкімдігінің «Қалалық мониторинг және жедел әрекет ету орталығы» ШЖҚ-дағы МКК байланыс-орталықтарын.
19. Әуежай.
20. Бірінші қажеттіліктегі тамақ өнімдерімен және тауарлармен байланысты сауда желілері, супермаркеттер мен азық-түлік дүкендері, оның ішінде көппәтерлі тұрғын үйлерде орналасқан дүкендер.
21. Бұқаралық ақпарат құралдары.
22. Автожанармай және автогазжанармайларын құю станциялары.
23. Басқа да маңызды қызметтер, оның ішінде:

1) тамақ өнімдерін, дәрі-дәрмектер мен медициналық бұйымдарды, сондай-ақ бірінші қажеттіліктегі тауарларды жеткізу сервистері.

* 1. тек қана онлайн тапсырыстарды қабылдаумен және күшейтілген санитарлық нормаларды сақтай отырып, сағат 20:00 дейін курьерлермен жеткізумен мейрамханалар, дәмханалар.

1. сауда-логистикалық орталықтарды, қоймаларды, азық-түлік өнімдерін, дәрілік препараттар мен медициналық бұйымдарды дистрибуциялау
2. Мемлекеттік органдарды (орталық және өзге де) және бірінші басшылардың шешімі бойынша мемлекеттік басқарудың үздіксіз жұмыс істеуін қамтамасыз ететін олардың ведомостволық бағынысты ұйымдарын.

\* Егер мекеменің қызмет саласы  жоғарыда аталмаса, бірақ осы ұйымның басшысы мекеменің қызметі халық пен қаланың тіршілік әрекетін қамтамасыз ету үшін маңызды немесе қызмет ерекшелігіне байланысты тоқтатылмауы мүмкін деп санаса, Нұр-Сұлтан қаласы бойынша коронавирустық инфекцияның таралуына жол бермеу жөніндегі Жедел штабқа 109 нөмірі арқылы алдын ала хабарласып, негіздемесі бар жазбаша сұрауды ұсыну қажет.

Қызметтің рұқсат етілген түрлерінің тізбесіне енгізілмеген салалардың барлық ұйымдары мен кәсіпорындары осы шешімді қолданудың барлық уақытында күнделікті жұмыс режимін тоқтатуға тиіс және өз қызметін қашықтықтан, оның ішінде онлайн режимде жалғастыруы мүмкін.